Diari Oficial de la Generalitat Valenciana


Sumari del DOGV 9397, del 03-08-2022 (2022/7396)

RESOLUCIÓ de 29 de juliol de 2022, de la consellera de Justícia, Interior i Administració Pública, per la qual es proveeixen, pel sistema de lliure designació, els llocs de treball de naturalesa funcionarial en l'Agència Valenciana de Seguretat i Resposta a les Emergències, anunciats en la convocatòria número 88/2022, de 6 de juliol de 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7396


Data del document
:   29-07-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 29 de juliol de 2022, de la consellera de Justícia, Interior i Administració Pública, per la qual es proveeixen, pel sistema de lliure designació, els llocs de treball de naturalesa funcionarial en l'Agència Valenciana de Seguretat i Resposta a les Emergències, anunciats en la convocatòria número 88/2022, de 6 de juliol de 2022. [2022/7396]  
  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió del lloc de treball 31380, secretari tècnic, i del lloc de treball 38774, cap del servei Formació Emergències, corresponent a la convocatòria 88/2022 de 6 de juliol de 2022 (DOGV 9378, 08.07.2022), pel procediment de lliure designació, queda acreditat el compliment dels requisits de participació exigits per les persones funcionàries que anomena. D'acord amb aquells, el lloc número 31259 ha sigut sol·licitat per 1 persona. D'acord amb aquells, el lloc número 38485 ha sigut sol·licitat per 4 persones, una de les quals no reuneix els requisits exigits per no pertànyer al cos o escala del lloc.  
  
  
La Direcció de l'Agència Valenciana de Seguretat i Resposta a les Emergències, òrgan d'adscripció del lloc, ha emés una proposta de data 26 de juliol de 2022, en la qual, després d'una anàlisi detallada dels criteris d'adjudicació detallats en la base segona de la convocatòria de la persona candidata, conclou que: «...de la documentació presentada per Antonio Justo García Entonado, es desprén que ha desenvolupat una extensa carrera professional en el sector públic, prestant els seus serveis en diferents organismes, en les quals ha exercit importants càrrecs durant l'exercici dels quals ha adquirit experiència en l'assessorament de diferents matèries: servei jurídic, contractació i serveis, gestió econòmic pressupostària, coordinació i ordenació administrativa, tecnologies de la informació, estadística, gestió pressupostària i econòmica, així com la gestió, planificació i direcció de serveis i equips de treball entre moltes altres funcions».  
  
La Direcció de l'Agència Valenciana de Seguretat i Resposta a les Emergències, òrgan d'adscripció del lloc, ha emés una proposta de data 26 de juliol de 2022, en la qual, després d'una anàlisi detallada dels criteris d'adjudicació detallats en la base segona de la convocatòria de la persona candidata, conclou que: «...de la documentació presentada per Juan Vicente Hernández Pamplona es desprén que ha desenvolupat una extensa carrera professional en el sector públic, prestant els seus serveis en diferents organismes, en les quals ha exercit importants càrrecs durant l'exercici dels quals ha adquirit experiència en l'assessorament de diferents matèries: auditories i inspeccions, supervisió d'activitats de prevenció de riscos laborals, coordinació i ordenació administrativa, selecció de personal, desenvolupament d'accions formatives, direcció de projectes, així com la gestió, planificació i direcció de serveis i equips de treball entre moltes altres funcions».  
  
De conformitat amb el que es disposa en la base quarta de la resolució de la convocatòria esmentada; l'article 115 de la Llei 4/2021, de 16 d'abril, de funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'article 115.1 de la Llei 4/2021, de 16 d'abril, de funció pública valenciana, resolc:  
  
Primer. Nomenament  
Nomenar Antonio Justo García Entonado, amb NRP \*\*\*5842\*\*\*, funcionari de carrera del grup A1, com a secretari tècnic, lloc de treball número 31788, sector indistint, obert a altres administracions públiques, subgrup A1, nivell competencial 30 i complement específic E050.  
  
  
Nomenar Juan Vicente Hernández Pamplona, amb NRP \*\*\*6336\*\*\*, funcionari de carrera del grup A1, com a cap del Servei Formació d'Emergències, lloc de treball número 38644, sector Indistint, obert a altres administracions públiques, subgrup A1, nivell competencial 28 i complement específic E050.  
  
El motiu per a considerar més idònies per a l'acompliment dels llocs les persones nomenades és preferentment la seua confiança i aptitud professional posada de manifest en els mèrits al·legats en el seu currículum, així com la seua labor i trajectòria professional acreditada en el full de dades del Registre de Personal.  
De conformitat amb l'article 34 de la Llei 4/2021 de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d'una administració pública o universitat pública diferent, no s'integrarà en els cossos, escales o agrupació professional funcionarial propis d'aquesta, i es regirà per les normes relatives a promoció professional, situacions administratives i règim retributiu d'aquesta.  
  
Segon. Cessament i presa de possessió  
El cessament en l'actual lloc de treball de les persones nomenades es produirà d'ofici el dia en què es publique la present resolució. La presa de possessió en la nova destinació es produirà l'endemà del cessament.  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador de l'endemà de la notificació, o bé un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors des de l'endemà de la notificació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 29 de juliol de 2022.- La presidenta de l'Agència Valenciana de Seguretat i Resposta a les Emergències i consellera de Justícia, Interior i Administració Pública: Gabriela Bravo Sanestanislao.